Kyk ons almal ken die mees voor die hand liggende onderwerpe soos minibus taxi bestuurders, jy werk en ander kry die eer, die lys gaan aan en aan. Maar daar is ’n paar spesifieke onderwerpe wat my hele wese irriteer en omkrap.
Moenie as jy in ’n vergadering, toneel opvoering, konsert, kerk is jou vervlakste selfoon aan los nie. Sit die ding af, daar is mos ’n los boodskap opsie. Indien jy bestuur, moenie oor jou selfoon gesels as jy nie ’n hand vrye (is dit korrekte term), stelsel het nie. Jy ry soos jou agterent en stel my en jou eie lewens in gevaar.
Die snelweg se spoed is nie minder as 40 nie en ook nie maar as 120 nie. Die 40 opsie is nie bedoel vir die regterbaan nie jou onnosel vent. Buitendien as jy dink jou motor spaar die meeste brandstof as jy 40 ry op die snelweg, gaan dink weer, jy het nie.
Daardie moroon wat so van agter gejaag kom terwyl jy by stadige motors verby gaan en dan vir jou ligte flikker om pad te gee, hulle is egter skaars verby jou dan kruip hulle stadig voort, jy dink die wag ’n bietjie resies is aan die gang. Natuurlik sal hulle in die proses probeer om sommer in jou bagasie bak te parkeer so naby is hulle aan jou.
Die winkel trollie, wat sommer so dwars in die gang gelos word. Agge nee my magtig, as jy wil iets soek, doen dit, dis jou reg, maar “parkeer” dan jou trollie net uit die pad van ander en nie regoor die pakker se trollie nie.
Die winkels wat op die einde van die maand net die helfte van die kasregisters beman. Of anders die bordjie voor jou indruk as jy reeds in die ry staan en dan die kassiere sluit. Jou alie man, ek was reeds in die ry en as jy nie vir my ander kassier gee om my volgende te help nie, gaan jy bly tot ek klaar is.
Sekere munte werk nie in “vending” masjiene en parkering betalings punte nie. Kry ander, moenie die masjien se verf afskuur met die munte nie, dit werk nie, jy maak net die goed lelike lyk en dan moet ek volgende keer meer vir parkering betaal oor jy simpel was en die masjien vervang moet word.
Moet ook nie die masjien ruk en pluk nie, die ding nie nou skielik begin werk oor jy nie kan lees “buite werking” nie.
Indien jy nie voorraad in jou winkel of apteek het nie, bel my as jy sê jy sal sodra dit kom. Veral na jy die vorm wat ek moes invul gevat en in jou kantoor gebêre het. Anders as ek ’n later uitvind dit was al dieselfde dag afgelewer en jy het “vergeet”, vergeet maar my vêrdere ondersteuning ook.
Dit is natuurlik die ergste as jy ’n siek kind het en die apteker wil jou bel as die goed inkom. Luister lees my lippe, of nee liewers nie, gee net die voorskrif dat ek ’n ander apteek soek wat wil help.
As jy nou regtig jou naam in die boek van die pes wil opgeteken sien, dan moet jy jouself met die tipe van ding besig hou. Ek verafsku mense wat hulle lewe deur net loop en ander beskinder en soek waaroor hulle nou weer kan kekkel en kwaak. Jy is in my oë deel van die skuim van die aarde. Jou maniese beheptheid met ander mense se doen en late is die simptome van ’n siek brein en bankrot lewe. Hierdie “Hollywood” paparazzi tipe van verslaggewing en inligting bekend stel, maak my naar. Ek huur sommer vir Luke Watson dat hy op julle groen innerlike kan “kots” en nee, Valoids gaan nie help nie, verwyder jouself voor my aangesig.
Moet ook nie eers probeer om vir my te vertel dat dit is jou morele plig en die mense moet die dinge weet nie. Twak, as die persoon wat verkeerd is ‘n wet oortree het, gaan lê ’n klag by die Polisie en getuig dan teen die persoon in die hof, as jy dit sien gebeur het of die bewyse het, vêrder skoert. Jy gaan ook nie jou probeer verontskuldig met, “Moenie die boodskapper skiet nie, ek het niks verkeerd gedoen nie”, jy het en jy is walglik, wyk “satan”. 👿 😈
Net om dan, as ek uit die winkel kom, te moet sien ’n Ma sukkel om haar kind uit die motor te laai. Omdat die gewone parkering te nou is, en sy rolstoel nie langs die motor kan staan nie. Net oor jy op die plek waar hulle moes wees parkeer het.
Ek het vanmiddag toe ek van die bank af kom gesien hoe ‘n ou se Tazz hier by UCT geklamp word oor hy in ‘n disabled spot gestaan het. Terwyl hulle die kar klamp stop ‘n ignorant wetter langs hulle in die ander disabled parking spot, klim uit en stap weg.
Ek like ook nie die dinge wat jy noem nie Wk maar jy het iets gemis……. Die Blou Bulle!! se arrogansie lol 😀